《潼关留别梦得孟云子厚希曾诸君子》
明代·殷奎

客里衣冠喜合并，留连三日荷深情。华阴县里追游好，江月亭前发兴清。

碑记延熹充嗜古，杖分灵寿得扶倾。匆匆又上关东道，萍聚蓬飘叹此生。

作者简介：苏州府昆山人，字孝章，一字孝伯，号强斋。少从杨维桢习《春秋》。博学精审，勤于纂述。洪武初曾任咸阳教谕。念母致疾而卒，年四十六。门人私谥文懿先生。有《道学统系图》、《强斋集》、《陕西图经》、《关中名胜集》、《昆山志》、《咸阳志》。